Beskuldigde gooi waterbeker; tref regter teen die kopArgieffoto ŉ Man, wat al twee keer skuldig bevind is op aanklagte van seksuele mishandeling, het ŉ metaal waterbeker na ŉ regter gegooi en dit het haar teen die kop getref. Travis Burroughs (36) was Woensdag in ŉ hof in Maryland toe hy die waterbeker van die verdediging se tafel gegryp en dit in die hofsaal geslinger het. Die beker het regter Wanda Keyes Heard teen die kop getref. Sy het vinnig die verrigtinge verdaag om mediese behandeling te ontvang. Maj. Sabrina Tapp-Harper, woordvoerder vir die sheriff se kantoor, het gesê die regter het nou ŉ knop op haar voorkop. Burroughs is lewenslange tronkstraf opgelê nadat hy verlede maand skuldig bevind is op aanklag van sodomie en ontvoering. Hy dien reeds tronkstraf van 80 jaar uit nadat hy in 2018 skuldig bevind is op aanklag van verkragting, aanranding en ontvoering.